pythainlp/thaigov-v2-corpus-22032023 huggingface dataset:
วันอาทิตย์ที่ 16 พฤษภาคม 2564
รมว.เฮ้ง รับลูก‘ลุงป้อม’จับมือผู้ใหญ่ใจดีทำ‘ครัวประชารัฐ ปันสุข’ช่วยชาวบ้านเดือดร้อนจากโควิด
รัฐมนตรีว่าการกระทรวงแรงงาน เผย รองนายกรัฐมนตรี พล.อ.ประวิตร วงษ์สุวรรณ มีความห่วงใยผู้ได้รับผลกระทบโควิด -19 มีข้อสั่งการให้ลงไปดูแลช่วยเหลือบรรเทาความเดือดร้อนพี่น้องประชาชนในพื้นที่ เบื้องต้นได้ร่วมมือกับผู้ใหญ่ใจดี จ.ชลบุรี จัดทำ ครัวประชารัฐ
เมื่อวันที่ 16 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากสถานการณ์การแพร่ระบาดของโรคโควิด-19 ในขณะนี้ทำให้พี่น้องประชาชนได้รับความเดือดร้อน พ่อค้า แม่ค้า ขายของไม่ได้ รวมทั้งชาวบ้านที่ต้องหาเช้ากินค่ำบางคนไม่มีรายได้มาดูแลคนในครอบครัว โดยเฉพาะร้านค้าร้านอาหารได้รับผลกระทบจากมาตรการห้ามนั่งรับประทานอาหารภายในร้าน และอนุญาตให้นำกลับไปรับประทานที่บ้านเท่านั้น ส่งผลให้ยอดขายลดลง ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และกระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพ่อค้า แม่ค้า พี่น้องประชาชนจากผลกระทบโควิด -19 จึงได้มีข้อสั่งการให้ผมในฐานะรัฐมนตรีว่าการกระทรวงแรงงานลงไปดูแลพี่น้องประชาชนที่ได้รับผลกระทบ
นายสุชาติ กล่าวต่อว่า เบื้องต้นที่จังหวัดชลบุรี ผมได้ร่วมมือกับผู้ใหญ่ใจดีภายในจังหวัด จัดทำ “ครัวประชารัฐ ปันสุข”โดยจัดซื้ออาหารจานเดียวจากร้านอาหาร เช่น ข้าวหมูแดง ข้าวมันไก่ ร้านละ 100 ชุดต่อวัน เพื่อนำไปแจกจ่ายช่วยเหลือพี่น้องประชาชนที่เดือดร้อน วันละ 100 คน ต่อร้าน ขณะนี้ได้ช่วยร้านค้าไปแล้ววันละเกือบ 10 ร้าน ในระยะเวลา 14 วัน ซึ่งชาวบ้านทุกคนต่างดีใจ ว่าไม่เคยลืมพี่น้องประชาชนคนชลบุรี ซึ่งก่อนหน้านี้ผมก็ได้ระดมทีมงานเพื่อไปฉีดยาฆ่าเชื้อโควิด-19 ทั้งพื้นที่อำเภอเมืองชลบุรี ไปแล้วหลายหมื่นหลังคาเรือน ได้นำโรงแรมให้เป็นที่พักของบุคลากรทางการแพทย์ ของจังหวัดชลบุรี รวมทั้งมอบข้าวสาร ไข่ไก่ ให้แก่พี่น้องประชาชนชาวบ้านที่ได้รับความเดือดร้อนจำนวนหลายหมื่นครัวเรือน เพื่อให้ชาวบ้านได้มีกิน มีใช้ เพราะพวกเขาเหล่านี้ได้รับความเดือดร้อน ผมไม่เคยทอดทิ้งชาวบ้าน มีแต่จะยื่นมือมาช่วยเหลือชาวบ้านในทุกครั้งเสมอ
“ผมในฐานะรัฐมนตรีว่าการกระทรวงแรงงาน และ ส.ส.พรรคพลังประชารัฐ จังหวัดชลบุรี ขอให้พี่น้องทุกคนดูแลรักษาสุขภาพ ป้องกันตนเองให้ปลอดภัยจากโรคโควิด-19 แล้วเราจะก้าวข้ามสถานการณ์นี้ไปด้วยกัน” นายสุชาติ กล่าวในท้ายสุด
วันอาทิตย์ที่ 16 พฤษภาคม 2564
ประกาศ ขสมก. ประจำวันที่ 16 พฤษภาคม 2564 พนักงานติดเชื้อไวรัส COVID-19 จำนวน 5 ราย
ประกาศ ขสมก. ประจำวันที่ 16 พฤษภาคม 2564 พนักงานติดเชื้อไวรัส COVID-19 จำนวน 5 ราย
ประกาศ ขสมก. ประจำวันที่ 16 พฤษภาคม 2564 พนักงานติดเชื้อไวรัส COVID-19 จำนวน 5 ราย
1) พนักงานขับรถประจำสำนักงาน อู่บางเขน เขตการเดินรถที่ 1
2) ผู้ช่วยผู้จัดการสาย 510 กลุ่มงานปฏิบัติการเดินรถ 2 เขตการเดินรถที่ 1
3) พนักงานเก็บค่าโดยสารรถธรรมดา สาย 710 เขตการเดินรถที่ 6
4) พนักงานเก็บค่าโดยสารรถธรรมดา สาย 80 ก เขตการเดินรถที่ 6
5) พนักงานเก็บค่าโดยสารรถปรับอากาศ สาย 77 เขตการเดินรถที่ 4
วันอาทิตย์ที่ 16 พฤษภาคม 2564
คำปราศรัย พลเอก ประยุทธ์ จันทร์โอชา นายกรัฐมนตรี เชิญชวนประชาชนและเจ้าหน้าที่ของรัฐเข้าร่วมการประเมินคุณธรรมความโปร่งใสในการดำเนินงานของภาครัฐ (ITA) ประจำปีงบประมาณ พ.ศ. 2564
คำปราศรัย พลเอก ประยุทธ์ จันทร์โอชา นายกรัฐมนตรี เชิญชวนประชาชนและเจ้าหน้าที่ของรัฐเข้าร่วมการประเมินคุณธรรมความโปร่งใสในการดำเนินงานของภาครัฐ (ITA) ประจำปีงบประมาณ พ.ศ. 2564
พี่น้องประชาชนชาวไทยที่รักทุกท่าน
ปัญหาการทุจริตส่งผลกระทบต่อการบริหารจัดการภาครัฐ การพัฒนาเศรษฐกิจ การค้าการลงทุน และการพัฒนาประเทศ รวมถึงภาพลักษณ์ที่ดีของประเทศไทย ทั้งในแง่การรับรู้ของภาคประชาชน และภาคธุรกิจ รัฐบาลได้ประกาศให้การแก้ไขปัญหาการทุจริตเป็นวาระแห่งชาติ เพื่อให้มีการปฏิบัติอย่างจริงจังเป็นรูปธรรม
ทุกปี องค์การเพื่อความโปร่งใสนานาชาติ จะดำเนินการสำรวจสถานการณ์การทุจริตของทุกประเทศทั่วโลก โดยในปีที่ผ่านมาประเทศไทยถูกจัดอันดับปัญหาการทุจริตผ่านดัชนีการรับรู้การทุจริตหรือ คอรัปชั่น เพอเซพชั่น อินเดกซ์ หรือค่าซีพีไอ (CPI) โดยมีค่าคะแนนอยู่ในอันดับที่ 104 จากประเทศที่เข้าร่วมประเมินทั้งหมด 180 ประเทศทั่วโลก
รัฐบาลมีความมุ่งมั่นในการแก้ไขปัญหาการทุจริตและประพฤติมิชอบ จึงร่วมกับสำนักงานคณะกรรมการป้องกันและปราบปรามการทุจริตแห่งชาติ ดำเนินการขับเคลื่อนยุทธศาสตร์ชาติระยะ 20 ปี ด้านการปรับสมดุล และพัฒนาระบบการบริหารจัดการภาครัฐ ซึ่งยึดหลักภาครัฐ ของประชาชน เพื่อประชาชน และประโยชน์ส่วนรวม เพื่อสร้างภาครัฐให้โปร่งใส ปลอดการทุจริตและประพฤติมิชอบ มีการบริหารจัดการตามหลักธรรมาภิบาล และมุ่งสร้างวัฒนธรรมต่อต้านการทุจริต รวมทั้งความละอายต่อการทุจริต ประพฤติมิชอบทุกรูปแบบ ตลอดจนสร้างจิตสำนึกและค่านิยมในการปฏิเสธไม่ยอมรับการทุจริตอย่างสิ้นเชิง โดยเปิดโอกาสให้ทุกภาคส่วน และภาคีต่าง ๆ ร่วมมือกันในการลดและป้องกันการทุจริตให้ได้ผลอย่างยั่งยืน
โดยได้มีการนำระบบการประเมินคุณธรรมและความโปร่งใสในการดำเนินงานของหน่วยงานภาครัฐ หรือที่เรียกว่า ไอทีเอ (ITA) มาใช้ในการยกระดับธรรมาภิบาลในการบริหารจัดการหน่วยงานภาครัฐทั่วประเทศ ครอบคลุมทั้งฝ่ายนิติบัญญัติ ฝ่ายบริหาร ฝ่ายตุลาการและองค์กรอิสระ เพื่อให้หน่วยงานของรัฐนำข้อเสนอแนะที่ได้ไปใช้ในการปรับปรุง พัฒนาการปฏิบัติงาน ให้มีความโปร่งใส และเกิดประโยชน์สูงสุดต่อการพัฒนาด้านการบริหารจัดการภาครัฐของประเทศ
รัฐบาลขอเชิญชวนพี่น้องประชาชนชาวไทย รวมถึงข้าราชการและเจ้าหน้าที่ของรัฐทุกหน่วยงานเข้ามามีส่วนร่วมในการยกระดับความโปร่งใสของประเทศไทยให้มีมาตรฐานในระดับสากล และเป็นส่วนหนึ่งในการพัฒนาคุณภาพ และคุณธรรมในการดำเนินงานของหน่วยงานภาครัฐทั่วประเทศ โดยร่วมกันประเมินหน่วยงานภาครัฐที่เคยติดต่อหรือรับบริการได้ทางเว็บไซต์สำนักงาน หรือทางแอปพลิเคชัน ไอทีเอเอส (ITAS) ตั้งแต่บัดนี้ จนถึงวันที่ 31 พฤษภาคม 2564 โดยจะมีการประกาศผลการประเมิน ไอทีเอ ของหน่วยงานภาครัฐทั่วประเทศให้ประชาชนทราบต่อไป
ขอบคุณครับ
วันอาทิตย์ที่ 16 พฤษภาคม 2564
"ชัยวุฒิ"เตือนสื่ออย่าเผยแพร่ข่าวบิดเบือน หวั่นกระทบสัมพันธ์ระหว่างประเทศ
"ชัยวุฒิ"เตือนสื่ออย่าเผยแพร่ข่าวบิดเบือน หวั่นกระทบสัมพันธ์ระหว่างประเทศ
"ชัยวุฒิ"ปัด”บิ๊กตู่”ถกลับ“มินอ่องหล่าย”ชี้สื่อญี่ปุ่นรายงานข้อมูลคลาดเคลื่อนเตือนสื่อควรระมัดระวังเสนอข่าวหวั่นกระทบสัมพันธ์ระหว่างประเทศ ปูด“อดีตข้าราชการกต.”สายอำนาจเก่าปล่อยข่าวหวังดิสเครดิตรบ.
จากกรณีที่สำนักข่าวชื่อดังของประเทศญี่ปุ่นNikkei Asiaนำเสนอว่าพล.อ.ประยุทธ์จันทร์โอชานายกรัฐมนตรีมีการติดต่อกับพล.อ.อาวุโสมินอ่องหล่ายผู้นำทางทหารของเมียนมาผ่านช่องทางการติดต่อประตูหลัง(Back door diplomacy)ก็สามารถสื่อสารกันได้โดยที่ไม่จำเป็นต้องพบปะกันโดยมีการถูกแชร์ต่อในโซเชียลมีเดียไทยอย่างกว้างขวางนั้น
วันนี้(16พ.ค.64)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เปิดเผยว่าหน่วยงานที่เกี่ยวข้องรวมถึงศูนย์ต่อต้านข่าวปลอม(Anti fake news center)ได้ตรวจสอบข้อมูลแล้วพบว่าข้อมูลที่สื่อนำเสนอมีความคลาดเคลื่อนในข้อเท็จจริงสร้างความสันสนให้กับผู้รับข่าวสารอย่างมากและกังวลว่าเรื่องนี้จะบานปลายกระทบถึงความสัมพันธ์ระหว่างประเทศในหลายมิติทั้งนี้ขอยืนยันว่าตั้งแต่เกิดสถานการณ์ในประเทศเมียนมาพล.อ.ประยุทธ์ไม่เคยติดต่อกับพล.อ.อาวุโสมินอ่องหล่ายตามช่องทางตามที่สำนักข่าวดังกล่าวนำเสนอและไม่มีบุคคลระดับสูงที่ใกล้ชิดนายกรัฐมนตรีนำข้อมูลที่เกี่ยวข้องไปบอกกับทางสำนักข่าวต่างชาติอย่างแน่นอน
“ท่านนายกฯไม่มีความจำเป็นจะต้องติดต่อกันในทางลับตามที่สำนักข่าวญี่ปุ่นนำเสนอซึ่งอ้างอิงบุคคลที่เป็นแหล่งข่าวว่าเป็นคนให้ข้อมูลไม่เปิดเผยหรือระบุตัวตนให้ชัดเจนดังนั้นการนำเสนอเรื่องที่ละเอียดอ่อนควรระมัดระวังและรับผิดชอบให้มากกว่านี้เพราะอาจเกิดผลกระทบในเรื่องความสัมพันธ์ระหว่างประเทศได้”นายชัยวุฒิกล่าว
นายชัยวุฒิกล่าวต่อว่าประเทศไทยและเมียนมาเป็นประเทศเพื่อนบ้านที่ชายแดนติดต่อกันมีความสัมพันธ์ที่ดีในทุกด้านจึงมีกลไกการหารืออย่างเป็นทางการระหว่างกันในหลายระดับอยู่แล้วซึ่งไม่เกี่ยวกับความสัมพันธ์ส่วนตัวระหว่างพล.อ.ประยุทธ์และพล.อ.อาวุโสมินอ่องหล่ายแต่อย่างใดและที่ผ่านมานายกฯไทยก็ยืนยันในหลายวาระแล้วว่าการแก้ไขปัญหาของเมียนมาถือเป็นกิจการภายในโดยไทยมีจุดยืนต่อสถานการณ์ในเมียนมาตามกลไกการแก้ปัญหาในระดับภูมิภาคอาเซียนอยู่แล้วทั้งนี้จากการตรวจสอบเบื้องต้นยังพบว่าแหล่งข่าวที่สำนักข่าวญี่ปุ่นอ้างอิงนั้นเป็นอดีตข้าราชการในกระทรวงการต่างประเทศไทยเป็นคนของกลุ่มอำนาจเก่าและมีจุดยืนอยู่ตรงข้ามรัฐบาลพล.อ.ประยุทธ์อยู่แล้วแต่กลับอ้างว่าเป็นแหล่งข่าวระดับสูงในสำนักนายกรัฐมนตรีปัจจุบันซึ่งไม่เป็นความจริง
“ต้องถามว่าการปล่อยข่าวและการเสนอข่าวเช่นนี้มีวัตถุประสงค์ใดเป็นความพยายามดิสเครดิตรัฐบาลไทยและพล.อ.ประยุทธ์หรือไม่”รมว.ดีอีเอสระบุ
*************
วันอาทิตย์ที่ 16 พฤษภาคม 2564
นายกรัฐมนตรีประกาศให้การแก้ไขปัญหาการทุจริตเป็น “วาระแห่งชาติ” พร้อมชวนประชาชนและข้าราชการ ร่วมเป็นส่วนหนึ่งในการพัฒนาคุณภาพ และคุณธรรมของหน่วยงานภาครัฐทั่วประเทศ
นายกรัฐมนตรีประกาศให้การแก้ไขปัญหาการทุจริตเป็น “วาระแห่งชาติ” พร้อมชวนประชาชนและข้าราชการ ร่วมเป็นส่วนหนึ่งในการพัฒนาคุณภาพ และคุณธรรมของหน่วยงานภาครัฐทั่วประเทศ
พลเอก ประยุทธ์ จันทร์โอชา นายกรัฐมนตรี กล่าวคำปราศรัย เชิญชวนประชาชนและเจ้าหน้าที่ของรัฐเข้าร่วมการประเมินคุณธรรมความโปร่งใสในการดำเนินงานของภาครัฐ (ITA) ประจำปีงบประมาณ พ.ศ. 2564 โดยสรุปสาระสำคัญได้ ดังนี้
นายกรัฐมนตรี กล่าวถึงปัญหาการทุจริตส่งผลกระทบต่อการบริหารจัดการภาครัฐ การพัฒนาเศรษฐกิจ การค้าการลงทุน และการพัฒนาประเทศ รวมถึงภาพลักษณ์ที่ดีของประเทศไทย ทั้งในแง่การรับรู้ของภาคประชาชน และภาคธุรกิจ รัฐบาลได้ประกาศให้การแก้ไขปัญหาการทุจริตเป็นวาระแห่งชาติ เพื่อให้มีการปฏิบัติอย่างจริงจังเป็นรูปธรรม
ทุกปี องค์การเพื่อความโปร่งใสนานาชาติ จะดำเนินการสำรวจสถานการณ์การทุจริตของทุกประเทศทั่วโลก โดยในปีที่ผ่านมาประเทศไทยถูกจัดอันดับปัญหาการทุจริตผ่านดัชนีการรับรู้การทุจริตหรือ คอรัปชั่น เพอเซพชั่น อินเดกซ์ หรือค่าซีพีไอ (CPI) โดยมีค่าคะแนนอยู่ในอันดับที่ 104 จากประเทศที่เข้าร่วมประเมินทั้งหมด 180 ประเทศทั่วโลก
นายกรัฐมนตรียังกล่าวว่า รัฐบาลมีความมุ่งมั่นในการแก้ไขปัญหาการทุจริตและประพฤติมิชอบ จึงร่วมกับสำนักงานคณะกรรมการป้องกันและปราบปรามการทุจริตแห่งชาติ ดำเนินการขับเคลื่อนยุทธศาสตร์ชาติระยะ 20 ปี ด้านการปรับสมดุล และพัฒนาระบบการบริหารจัดการภาครัฐ ซึ่งยึดหลักภาครัฐ ของประชาชน เพื่อประชาชน และประโยชน์ส่วนรวม เพื่อสร้างภาครัฐให้โปร่งใส ปลอดการทุจริตและประพฤติมิชอบ มีการบริหารจัดการตามหลักธรรมาภิบาล และมุ่งสร้างวัฒนธรรมต่อต้านการทุจริต รวมทั้งความละอายต่อการทุจริต ประพฤติมิชอบทุกรูปแบบ ตลอดจนสร้างจิตสำนึกและค่านิยมในการปฏิเสธไม่ยอมรับการทุจริตอย่างสิ้นเชิง โดยเปิดโอกาสให้ทุกภาคส่วน และภาคีต่าง ๆ ร่วมมือกันในการลดและป้องกันการทุจริตให้ได้ผลอย่างยั่งยืน
โดยได้มีการนำระบบการประเมินคุณธรรมและความโปร่งใสในการดำเนินงานของหน่วยงานภาครัฐ หรือที่เรียกว่า ไอทีเอ (ITA) มาใช้ในการยกระดับธรรมาภิบาลในการบริหารจัดการหน่วยงานภาครัฐทั่วประเทศ ครอบคลุมทั้งฝ่ายนิติบัญญัติ ฝ่ายบริหาร ฝ่ายตุลาการ และองค์กรอิสระ เพื่อให้หน่วยงานของรัฐนำข้อเสนอแนะที่ได้ไปใช้ในการปรับปรุง พัฒนาการปฏิบัติงาน ให้มีความโปร่งใส และเกิดประโยชน์สูงสุดต่อการพัฒนาด้านการบริหารจัดการภาครัฐของประเทศ
ในช่วงท้าย นายกรัฐมนตรียังเชิญชวนคนไทย ทั้งข้าราชการและเจ้าหน้าที่ของรัฐทุกหน่วยงานเข้ามามีส่วนร่วมในการยกระดับความโปร่งใสของประเทศไทยให้มีมาตรฐานในระดับสากล และเป็นส่วนหนึ่งในการพัฒนาคุณภาพ และคุณธรรมในการดำเนินงานของหน่วยงานภาครัฐทั่วประเทศ โดยร่วมกันประเมินหน่วยงานภาครัฐที่เคยติดต่อหรือรับบริการได้ทางเว็บไซต์สำนักงาน หรือทางแอปพลิเคชัน ไอทีเอเอส (ITAS) ตั้งแต่บัดนี้ จนถึงวันที่ 31 พฤษภาคม 2564 โดยจะมีการประกาศผลการประเมิน ไอทีเอ ของหน่วยงานภาครัฐทั่วประเทศให้ต่อไป
วันอาทิตย์ที่ 16 พฤษภาคม 2564
สธ. ย้ำชุดตรวจและน้ำยาวินิจฉัยโควิด 19 เป็นเครื่องมือแพทย์ต้องขายให้สถานพยาบาลเท่านั้น
กระทรวงสาธารณสุขย้ำ ชุดตรวจและน้ำยาที่เกี่ยวข้องกับการวินิจฉัยโควิด 19 เฉพาะแบบตรวจหาแอนติบอดีหรือแอนติเจน เป็นเครื่องมือแพทย์ที่ต้องขายให้สถานพยาบาลเท่านั้น โดยผู้ผลิต นำเข้า หรือผู้ขายทำรายงานเสนอ อย. ทุกปี
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า จากการแพร่ระบาดของสถานการณ์โควิด 19 หน่วยงานด้านการแพทย์และสาธารณสุขได้มีการใช้ชุดตรวจ และน้ำยาที่เกี่ยวข้องกับการตรวจหาเชื้อโควิด19 เป็นจำนวนมาก ส่งผลให้มีการเพิ่มจำนวนการผลิตและนำเข้าจำนวนมาก เพื่อเป็นการป้องกันไม่ให้เกิดการสั่งซื้อและนำมาใช้งานไม่ตรงตามวัตถุประสงค์ หรือมีการหลอกลวงตรวจหาเชื้อให้กับประชาชน ซึ่งมีความเสี่ยงที่จะมีการแปรผลผิดพลาด อาจทำให้เกิดการแพร่ระบาดของเชื้อโควิดต่อได้ ซึ่งชุดตรวจและน้ำยาตรวจหาเชื้อโควิด 19 จัดเป็นเครื่องมือแพทย์ตามประกาศกระทรวงสาธารณสุข เรื่อง เครื่องมือแพทย์ที่ต้องขายเฉพาะแก่สถานพยาบาล หรือผู้ประกอบวิชาชีพทางการแพทย์และสาธารณสุข พ.ศ.2563 อาศัยอำนาจตามความในมาตรา 5 วรรคหนึ่ง และ มาตรา 6 (10) แห่งพระราชบัญญัติเครื่องมือแพทย์ พ.ศ.2551 ให้ชุดตรวจและน้ำยาที่เกี่ยวข้องกับการวินิจฉัยการติดเชื้อ SARS-CoV-2 (เชื้อก่อโรค COVID-19) เฉพาะแบบตรวจหาแอนติบอดีหรือแอนติเจน ผู้ผลิต นำเข้า หรือผู้ขายต้องขายให้เฉพาะสถานพยาบาลของรัฐ โรงพยาบาลทั่วไป โรงพยาบาลเฉพาะทาง คลินิกเวชกรรม คลินิกเฉพาะทางด้านเวชกรรม คลินิกเทคนิคการแพทย์หรือสหคลินิกที่จัดให้มีการประกอบวิชาชีพเวชกรรมหรือเทคนิคการแพทย์ ตามกฎหมายว่าด้วยสถานพยาบาลเท่านั้น โดยให้ ผู้ผลิต นำเข้า หรือผู้ขาย จัดทำรายงานเสนอต่อสำนักงานคณะกรรมการอาหารและยา (อย.) ทุกปีภายในเดือนมีนาคมของปีถัดไป ซึ่งประกาศนี้มีผลบังคับใช้ตั้งแต่ 18 เมษายน 2563
ทั้งนี้ รายการที่จะต้องขายให้เฉพาะสถานพยาบาล หรือผู้ประกอบวิชาชีพทางการแพทย์และสาธารณสุขนั้น รวมถึง ผลิตภัณฑ์ที่มีสมบัติหนืดสำหรับใช้ในกระบวนผ่าตัดตา, ผลิตภัณฑ์ฟอกสีฟัน, กรดไฮยาลูโรนิกชนิดฉีดเพื่อแก้ไขข้อบกพร่องของผิวหนัง, เต้านมเทียมซิลิโคนใช้ฝังในร่างกาย และชุดตรวจที่เกี่ยวข้องกับการติดเชื้อเอชไอวี ยกเว้นชุดตรวจที่เกี่ยวข้องกับการคัดกรองการติดเชื้อเอชไอวีด้วยตนเอง
******************************* 16 พฤษภาคม 2564
วันอาทิตย์ที่ 16 พฤษภาคม 2564
สธ.เผยบุคลากรทางการแพทย์ด่านหน้าและอสม.ฉีดวัคซีนแล้วกว่า 1.1 ล้านโดส
กระทรวงสาธารณสุข เผยฉีดวัคซีนโควิด 19 ให้กับบุคลากรทางการแพทย์และสาธารณสุข เจ้าหน้าที่ด่านหน้า และอสม. แล้วมากกว่า 1.1 ล้านโดส จากที่จัดสรรไป 2.5 ล้านโดส หรือประมาณร้อยละ 45 ของวัคซีนทั้งหมดที่มีขณะนี้
วันนี้ (16 พฤษภาคม 2564) นายแพทย์โอภาส การย์กวินพงศ์ อธิบดีกรมควบคุมโรค ให้สัมภาษณ์ว่า รัฐบาลและกระทรวงสาธารณสุข ให้ความสำคัญกับบุคลากรการแพทย์และสาธารณสุข เจ้าหน้าที่ด่านหน้า รวมทั้งอาสาสมัครสาธารณสุขประจำหมู่บ้าน (อสม.) และมีนโยบายฉีดวัคซีนโควิด 19 เป็นกลุ่มแรกมาโดยตลอด เพื่อให้ทุกคนมีความปลอดภัย สามารถดูแลประชาชน ไม่ว่าจะเป็นการป้องกันควบคุมโรค หรือการดูแลรักษาพยาบาล รวมทั้งการให้ข้อมูลข่าวสารและคำแนะนำเรื่องการฉีดวัคซีน และการดูแลสุขภาพต่างๆ แก่ประชาชนในพื้นที่ โดยในช่วงต้นที่วัคซีนมีจำนวนจำกัด จำเป็นต้องให้วัคซีนกับแพทย์และพยาบาลในสถานพยาบาล และบุคลากรสาธารณสุขทุกระดับ ทั้งระดับอำเภอ ตำบล หมู่บ้าน เช่น อสม.ที่มีโอกาสสัมผัสผู้ติดเชื้อก่อน เพื่อให้ระบบการแพทย์และสาธารณสุข สามารถคงอยู่ดูแลประชาชนได้ ข้อมูล ณ ปัจจุบัน ได้ฉีดวัคซีนให้กับกลุ่มดังกล่าวไปแล้วมากกว่า 1.1 ล้านโดส จากวัคซีนที่จัดสรรไป 2.5 ล้านโดส หรือประมาณร้อยละ 45 ของวัคซีนที่มีอยู่ขณะนี้
อย่างไรก็ตาม เนื่องจาก อสม.ทั่วประเทศมีจำนวนมากกว่า 1 ล้านคน จึงมีคนที่ยังรอฉีดวัคซีนอีกเป็นจำนวนมาก กระทรวงสาธารณสุข ได้เร่งจัดหาวัคซีนมาเพิ่มเติม ซึ่งเพียงพอสำหรับ อสม.ทุกคน โดยนายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร ได้ประชุมทางไกลผ่านระบบวิดีโอกับประธานชมรมอาสาสมัครสาธารณสุขประจำหมู่บ้าน (อสม.) และสำนักงานสาธารณสุขจังหวัดทั่วประเทศเมื่อวันที่ 13 พฤษภาคมที่ผ่านมา เชิญชวนให้ อสม.ไปรับการฉีดวัคซีน พร้อมออกเคาะประตูรณรงค์เชิญชวนคนในชุมชน ผู้นำชุมชน ลงทะเบียนฉีดวัคซีนโควิด 19 ทุกช่องทางที่สะดวก ส่วนในกลุ่มบุคลากรทางการแพทย์นั้น ได้ให้ทุกจังหวัดเร่งดำเนินการฉีดวัคซีนให้ได้ 100 เปอร์เซ็นต์ ทั้งบุคลากรที่อยู่ในสถานพยาบาล สำนักงานสาธารณสุขจังหวัด สำนักงานสาธารณสุขอำเภอ โรงพยาบาลส่งเสริมสุขภาพตำบล ข้อมูล 28 กุมภาพันธ์ – 14 พฤษภาคม 2564 มีบุคลากรสาธารณสุขฉีดวัคซีนเข็มแรก 687,909 คน ฉีดครบ 2 เข็มแล้ว 409,019 คน กลุ่มเจ้าหน้าที่อื่น ๆ และอสม. เข็มแรก 203,213 คน ครบ 2 เข็ม 82,068 คน ยังคงทยอยมารับการฉีดต่อเนื่อง
“ขอให้มั่นใจว่าบุคลากรทางการแพทย์ และอสม.ทุกคนที่มีความสมัครใจจะได้รับการฉีดวัคซีนอย่างแน่นอน เพราะเราจะได้รับวัคซีนล็อตใหญ่ของแอสตร้าเซนเนก้าต่อเนื่องทุกเดือน ตั้งแต่ เดือนมิถุนายน 6 ล้านโดส เดือนต่อไปเดือนละ 10 ล้านโดส และจากการจัดหาเพิ่มเติมให้กับทุกคนที่อยู่ในประเทศไทยตามนโยบายรัฐบาล รวมทั้งหมดไม่ต่ำกว่า 150 ล้านโดส” นายแพทย์โอภาสกล่าว
ทั้งนี้ จากการสำรวจของกรมควบคุมโรค DDC Poll Online ระหว่างวันที่ 29 เมษายน – 13 พฤษภาคม 2564 จำนวน 5,056 คน พบว่า ร้อยละ 60.4 อยากฉีดวัคซีนป้องกันโควิด 19, ร้อยละ 18.1 ไม่แน่ใจ, ร้อยละ 9.8
เฉย ๆ, มีเพียงร้อยละ 11.7 ที่ไม่อยากฉีด โดยเหตุผลที่อยากฉีดวัคซีน มากที่สุดคือป้องกันการติดเชื้อ คิดเป็นร้อยละ 45.9, ป้องกันการเจ็บป่วยรุนแรงร้อยละ 26.5, ลดอัตราการเสียชีวิตเพราะมีโรคประจำตัวร้อยละ 8.2, กลับไปทำงานตามปกติร้อยละ 4.5, เดินทางไปต่างประเทศ ร้อยละ 2.3
******************************* 16 พฤษภาคม 2564
วันอาทิตย์ที่ 16 พฤษภาคม 2564
โฆษกรัฐบาลยืนยัน ประชาชนยังต้องสวมหน้ากากอนามัยตามมาตรการ รวมถึงการประชุมสภาฯเนื่องจากเป็นการรวมตัวของคนจำนวนมาก
โฆษกรัฐบาลยืนยันประชาชนยังต้องสวมหน้ากากอนามัยตามมาตรการ รวมถึงการประชุมสภาฯเนื่องจากเป็นการรวมตัวของคนจำนวนมาก
วันที่ 16 พ.ค. 64 นายอนุชา บูรพชัยศรี โฆษกประจำสำนักนายกรัฐมนตรี ยืนยันการสวมหน้ากากอนามัยตามข้อกำหนดที่ระบุให้มีการสวมหน้ากากผ้า หน้ากากอนามัยตลอดเวลา และยังเป็นมาตรการที่ประชาชนต้องปฏิบัติอย่างเข้มงวดตามมาตรการของ ศบค. ที่ออกไปแล้ว และยังมีผลต่อไป รวมถึงการประชุมสภาฯ ต่าง ๆ เนื่องจากเป็นการรวมตัวของคนจำนวนมาก
ทั้งนี้ ข้อปฏิบัติในการสวมหน้ากากอนามัยหรือหน้ากากผ้า การสวมหน้ากากอนามัย หรือหน้ากากผ้าอย่างถูกวิธีตามข้อแนะนําของกระทรวงสาธารณสุข เมื่ออยู่นอกเคหสถานหรือเมื่ออยู่ในที่สาธารณะยังคงเป็นข้อปฏิบัติเพื่อลดความเสี่ยงในการแพร่หรือรับเชื้อการจัดกิจกรรมซึ่งมีผู้เข้าร่วมเป็นจํานวนมากและมีโอกาสติดต่อสัมผัสกันได้ง่าย ที่ดําเนินการโดยพนักงานเจ้าหน้าที่หรือได้รับอนุญาตจากพนักงานเจ้าหน้าที่ ในกรณีที่กลุ่มบุคคลที่จําเป็นต้องเข้าประชุมอยู่ในสถานที่หนึ่งที่ใดเป็นระยะเวลานานและต่อเนื่องหลายชั่วโมง ซึ่งการสวมหน้ากากอนามัยหรือหน้ากากผ้าตลอดเวลาอาจไม่สะดวกหรือเป็นอุปสรรคต่อการทําหน้าที่ในการประชุม หากผู้จัดประชุมได้กําหนดให้มีมาตรการตรวจคัดกรองบุคคลและได้ดําเนินการตามมาตรการป้องกันโรค ที่ทางราชการกําหนดอย่างรอบคอบ รัดกุม และเข้มงวดเพียงพอแล้ว เช่น การเว้นระยะห่างทางสังคม การให้ผู้เข้าร่วมประชุมสวมหน้ากากอนามัยหรือหน้ากากผ้าและเครื่องป้องกันตามมาตรการที่ทางราชการกําหนด รวมทั้งการแสดงใบรับรองผลการตรวจว่าไม่มีความเสี่ยงในการติดเชื้อไวรัสโคโรนา 2019 และการจัดให้มีกระบวนการคัดกรองโดยพิจารณาจากอาการของโรค ประกอบกับได้ดําเนินการภายใต้มาตรการควบคุมการประชุมตามระเบียบหรือข้อบังคับเมื่อเกิดเหตุที่มีความเสี่ยง โดยให้ผู้ควบคุมการประชุมกําหนดให้กลุ่มบุคคลดังกล่าวต้องสวมหน้ากากอนามัยหรือหน้ากากผ้า ตลอดเวลาการประชุม แต่อาจพิจารณาผ่อนผันได้เฉพาะช่วงเวลาของการอภิปราย หรือแสดงความเห็นในที่ประชุมได้ตามความเหมาะสมแห่งสภาพการณ์และความสมควรแก่เหตุ
วันอาทิตย์ที่ 16 พฤษภาคม 2564
สธ. เผย รพ.บุษราคัม ทยอยรับผู้ติดเชื้อกลุ่มสีเหลืองเข้ารักษาต่อเนื่อง พร้อมขยายหากมีผู้ป่วยเพิ่มขึ้น
กระทรวงสาธารณสุขเผย โรงพยาบาลบุษราคัม ทยอยรับผู้ติดเชื้อโควิด 19 กลุ่มสีเหลืองอาการปานกลางถึงหนักเข้ารักษาต่อเนื่อง ช่วยโรงพยาบาลในเขต กทม. รับผู้ป่วยอาการหนักและกลุ่มสีแดงได้เต็มที่ พร้อมขยายได้ถึง 5,000 เตียง รองรับผู้ติดเชื้อที่เพิ่มขึ้น ล่าสุดเข้
วันนี้ (16 พฤษภาคม 2564) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่าโรงพยาบาลบุษราคัมได้นำผู้ติดเชื้อโควิด 19 ทยอยเข้ารับการรักษาอย่างต่อเนื่อง ล่าสุดเมื่อเวลา 11.00 น. มีผู้ติดเชื้อเข้ารักษาในโรงพยาบาลแล้วจำนวน 112 ราย ในจำนวนนี้พบผู้ป่วยปอดติดเชื้อ 29 ราย ได้รับการรักษาด้วยยาฟาวิพิราเวียร์ จำนวน 47 ราย และมีการส่งต่อเพื่อเข้ารับการรักษาที่โรงพยาบาล จำนวน 4 ราย ซึ่งโรงพยาบาลบุษราคัมเป็นโรงพยาบาลที่จัดตั้งขึ้นเพื่อรองรับผู้ติดเชื้อโควิด 19 มีศักยภาพและความพร้อมในการดูแลผู้ป่วย ที่มีอาการน้อยถึงระดับปานกลางใช้พื้นที่อาคารชาเลนเจอร์ 3 จำนวน 1,092 เตียง มีการแยกสัดส่วนห้องผู้ป่วยที่ชัดเจน มีแผนติดตั้งเต็นท์ความดันลบให้ได้จำนวน 100 เต็นท์ มีเครื่องช่วยหายใจเคลื่อนที่มีระบบออกซิเจนเหลวเพื่อใช้กับเครื่องช่วยหายใจที่ต่อท่อถึงเตียงคนไข้ที่มีอาการ ทั้งระบบออกซิเจนแคนนูล่า และระบบไฮโฟลล์ รวม 270 เตียง นอกจากนี้ ยังมีความครบครัน ทั้ง ยา เวชภัณฑ์ อุปกรณ์ทางการแพทย์ การตรวจทางห้องปฏิบัติการ รถ X-rayเคลื่อนที่ และระดมบุคลากรทางการแพทย์ ในสังกัดกระทรวงสาธารณสุขจากทั่วประเทศ หมุนเวียนปฏิบัติหน้าที่ รวมกว่า 780 คน ในการดูแลรักษาผู้ป่วยทั้งสุขภาพกายและสุขภาพจิต
นายแพทย์เกียรติภูมิ กล่าวต่อว่า ในส่วนการรับผู้ป่วยเข้ารักษามาจากการประสานงานผ่านสายด่วนต่างๆ โรงพยาบาลและโรงพยาบาลสนาม จากพื้นที่ กทม.มาดูแลรักษา หากมีจำนวนผู้ป่วยเพิ่มสามารถขยายพื้นที่ได้อีก 2 อาคาร รองรับผู้ป่วยได้ถึงประมาณ 5,000 เตียง มีพื้นที่ขนาดใหญ่และมีความสะดวกในการรับและส่งต่อ ซึ่งเป็นการช่วยให้โรงพยาบาลในเขต กทม.มีเตียงรองรับผู้ป่วยอาการหนักกลุ่มสีแดงได้อย่างเต็มที่
“ขอให้ประชาชนในพื้นที่โดยรอบอย่ากังวลว่าจะมีเชื้อปนเปื้อนออกสู่สิ่งแวดล้อมภายนอก กระทรวงสาธารณสุขได้วางระบบวิศวะกรรมได้แล้ว ทั้งระบบฆ่าเชื้อโรคในบ่อบำบัดน้ำเสีย มีเครื่องฆ่าเชื้อโรคในอากาศด้วยแสงยูวี ป้องกันผลกระทบต่อชุมชนโดยรอบ” นายแพทย์เกียรติภูมิกล่าว
***************************** 16 พฤษภาคม 2564
วันพฤหัสบดีที่ 27 พฤษภาคม 2564
“รัฐวิสาหกิจยังคงเบิกจ่ายงบลงทุนได้ตามเป้าหมายอย่างต่อเนื่อง ดันการลงทุนภาครัฐกระตุ้นเศรษฐกิจ”
ณ สิ้นเดือนเมษายน 2564 รัฐวิสาหกิจ 43 แห่ง ที่ สคร.กำกับดูแลโดยตรงมีผลการเบิกจ่ายงบลงทุนสะสมเป็นไปตามแผน โดยสามารถเบิกจ่ายได้ 130,423 ล้านบาท หรือคิดเป็นร้อยละ 101 ของแผนการเบิกจ่ายสะสม
นางปานทิพย์ ศรีพิมล ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า ณ สิ้นเดือนเมษายน 2564 รัฐวิสาหกิจ 43 แห่ง ที่ สคร. กำกับดูแลโดยตรงมีผลการเบิกจ่ายงบลงทุนสะสม เป็นไปตามแผน โดยสามารถเบิกจ่ายได้ 130,423 ล้านบาท หรือคิดเป็นร้อยละ 101 ของแผนการเบิกจ่ายสะสม ประกอบด้วยการเบิกจ่ายงบลงทุน 7 เดือนของรัฐวิสาหกิจระบบปีงบประมาณ (ตั้งแต่เดือนตุลาคม 2563 - เดือนเมษายน 2564) 34 แห่ง จำนวน 95,168 ล้านบาท หรือคิดเป็นร้อยละ 100 ของแผนการเบิกจ่ายสะสม และการเบิกจ่ายงบลงทุน 4 เดือนของรัฐวิสาหกิจระบบปีปฏิทิน (เดือนมกราคม 2564 – เดือนเมษายน 2564 ) 9 แห่ง จำนวน 35,255 ล้านบาท หรือคิดเป็นร้อยละ 105 ของแผนเบิกจ่ายสะสม
ผลการเบิกจ่ายงบลงทุนของรัฐวิสาหกิจประจำปี 2564 ณ สิ้นเดือนเมษายน 2564
รัฐวิสาหกิจ    กรอบลงทุนทั้งปี  แผนเบิกจ่ายสะสม  ผลเบิกจ่ายสะสม  % เบิกจ่ายสะสม/แผนเบิกจ่ายสะสม
ปีงบประมาณ (ต.ค. 63 – เม.ย. 64)
จำนวน 34 แห่ง    175,665   95,413   95,168   100%
ปีปฏิทิน (ม.ค. – เม.ย. 64)
จำนวน 9 แห่ง    171,117    33,440   35,255   105%
รวม 43 แห่ง   346,782   128,853   130,423   101%
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเสริมว่า ณ สิ้นเดือนเมษายน ๒๕๖๔ รัฐวิสาหกิจหลายแห่งสามารถเบิกจ่ายได้เป็นไปตามแผนหรือสูงกว่าแผน เช่น การรถไฟแห่งประเทศไทย (รฟท.) การรถไฟฟ้าขนส่งมวลชนแห่งประเทศไทย (รฟม.) การไฟฟ้าฝ่ายผลิตแห่งประเทศไทย และการไฟฟ้าส่วนภูมิภาค (กฟภ.) โดยมีโครงการลงทุนขนาดใหญ่ที่สามารถเบิกจ่ายได้สูงกว่าแผน อาทิ โครงการรถไฟฟ้าสายสีส้มช่วงศูนย์วัฒนธรรมฯ - มีนบุรี ของ รฟม. โครงการรถไฟความเร็วสูงไทย – จีน ระยะที่ 1 (ช่วงกรุงเทพมหานคร - นครราชสีมา) และโครงการรถไฟฟ้าชานเมือง (สายสีแดง) ช่วงบางซื่อ – รังสิต ของ รฟท. งานก่อสร้างปรับปรุงขยายระบบประปาของการประปาส่วนภูมิภาค และโครงการขยายระบบส่งไฟฟ้าระยะที่ 12 ของการไฟฟ้าฝ่ายผลิตแห่งประเทศไทย ทั้งนี้ มีโครงการลงทุนขนาดใหญ่ที่เบิกจ่ายล่าช้า เช่น โครงการพัฒนาท่าอากาศยานสุวรรณภูมิ (ปีงบประมาณ 2554 - 2560) และโครงการทางวิ่งเส้นที่ 3 ท่าอากาศยานสุวรรณภูมิ ของบริษัท ท่าอากาศยานไทย จำกัด (มหาชน) โครงการก่อสร้างรถไฟทางคู่ ช่วงนครปฐม – ชุมพร ของ รฟท. โครงการแผนปรับปรุงและขยายระบบจำหน่ายพลังไฟฟ้า ฉบับที่ 12 ปี 2560 - 2564 ของการไฟฟ้านครหลวง และโครงการพัฒนาระบบส่งและจำหน่ายระยะที่ 1 ของ กฟภ.
นางปานทิพย์ ศรีพิมล ผู้อำนวยการ สคร. กล่าวสรุปว่า ในเดือนเมษายน 2564 รัฐวิสาหกิจทั้งหมดสามารถเบิกจ่ายงบลงทุนได้ดีและเป็นไปตามแผน ซึ่งปัจจุบันรัฐวิสาหกิจหลายแห่งอยู่ระหว่างการปรับแผนการเบิกจ่ายงบลงทุน เพื่อให้สะท้อนความสามารถการเบิกจ่ายที่แท้จริงและพิจารณานำโครงการ/แผนงานที่สามารถเบิกจ่ายได้มาทดแทนโครงการ/แผนงานที่ได้รับผลกระทบจากสถานการณ์การแพร่ระบาดของโรค COVID-19 สำหรับโครงการลงทุนที่เริ่มมีการเบิกจ่ายล่าช้า สคร. ได้เร่งหาสาเหตุและติดตามการแก้ไขปัญหากับรัฐวิสาหกิจอย่างใกล้ชิดเพื่อให้การลงทุนของรัฐวิสาหกิจเป็นไปตามเป้าหมายและช่วยสนับสนุนนโยบายรัฐบาลในเรื่องการลงทุนภาครัฐต่อไป
วันพฤหัสบดีที่ 27 พฤษภาคม 2564
ศบค.มท. เน้นย้ำผู้ว่าฯ เพิ่มจุดตรวจ และความถี่การปฏิบัติงานชุดลาดตระเวนชายแดน พร้อมใช้กลไกการปกครองเฝ้าระวังการลักลอบเข้าเมืองอย่างเข้มข้น หากพบการฝ่าฝืน ให้ลงโทษทั้งผู้นำพาและผู้ส
ศบค.มท. เน้นย้ำผู้ว่าฯ เพิ่มจุดตรวจ และความถี่การปฏิบัติงานชุดลาดตระเวนชายแดน พร้อมใช้กลไกการปกครองเฝ้าระวังการลักลอบเข้าเมืองอย่างเข้มข้น หากพบการฝ่าฝืน ให้ลงโทษทั้งผู้นำพาและผู้สนับสนุนอย่างเด็ดขาด
วันนี้ (27 พ.ค. 64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ตามที่ ศบค.มท. ได้แจ้งเน้นย้ำให้ผู้ว่าราชการจังหวัด พื้นที่ชายแดน บูรณาการการปฏิบัติร่วมกับหน่วยงานที่เกี่ยวข้อง ควบคุมการลักลอบเข้าเมืองโดยผิดกฎหมายตามแนวชายแดนอย่างเคร่งครัด และให้ทุกจังหวัดชี้แจงทำความเข้าใจกับผู้ประกอบการโรงงาน สถานประกอบการ หอพัก เพื่อสร้างการรับรู้และขอความร่วมมือตรวจสอบมิให้รับรายงานต่างด้าวที่ลักลอบเข้าเมืองโดยผิดกฎหมายเข้าทำงานหรือเข้าพัก โดยที่ประชุมศูนย์ปฏิบัติการ ศูนย์บริหารสถานการณ์โควิด-19 (ศปก.ศบค.) ซึ่งมีเลขาธิการสภาความมั่นคงแห่งชาติ เป็นประธาน ได้มีมติเมื่อวันที่ 23 พ.ค.64 ในส่วนที่เกี่ยวข้องกับกระทรวงมหาดไทย เพื่อประสานกับผู้ว่าราชการจังหวัดทั่วประเทศ ดำเนินการเพิ่มความเข้มข้นในการปฏิบัติงาน
นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้เน้นย้ำไปยังผู้ว่าราชการจังหวัดพิจารณาดำเนินการ โดยเพิ่มการจัดตั้งจุดตรวจและเพิ่มความถี่การปฏิบัติงานของชุดลาดตระเวน ทั้งจากกำลังทหารและตำรวจตระเวนชายแดน บริเวณพื้นที่ตามแนวชายแดน เพื่อเฝ้าระวังการลักลอบเข้าเมืองตามแนวชายแดน รวมทั้งปรับใช้เทคโนโลยีที่มีอยู่ เฝ้าระวังและตรวจตราพื้นที่ตามแนวชายแดนตามความเหมาะสม พร้อมทั้งเน้นย้ำผู้ว่าราชการจังหวัดชายแดนทุกจังหวัด เพิ่มความเข้มข้นในการเฝ้าระวังการลักลอบเข้าเมืองในพื้นที่รับผิดชอบอย่างเข้มงวด ด้วยกลไกการปกครอง ทั้งทางทหาร ตำรวจ และพลเรือน และกลไกภาคประชาชน/ประชาสังคมที่มีอยู่ รวมทั้งเตรียมความพร้อมของสถานที่และบุคลากรเพื่อดำเนินการตามมาตรการด้านสาธารณสุข ทั้งการเฝ้าระวัง (Quarantine) และการแยกกัก (Isolation) นอกจากนี้ สำหรับพื้นที่จังหวัดตอนใน ได้กำชับผู้ว่าราชการจังหวัดทุกจังหวัด ตรวจกำกับดูแลสถานประกอบการ และเน้นย้ำเอกชนไม่ให้จ้างงานแรงงานต่างด้าวผิดกฎหมายที่เดินทางเข้ามาในราชอาณาจักรในห้วงเวลานี้ หากพบการฝ่าฝืนข้อกำหนด ให้ลงโทษทั้งผู้ที่นำพาและผู้สนับสนุนอย่างเด็ดขาด และให้ภาคประชาสังคม อาทิ อสม. อสส. เข้ามามีส่วนร่วมกับภาครัฐในการเฝ้าระวังพื้นที่ด้วย
วันพฤหัสบดีที่ 27 พฤษภาคม 2564
กระทรวงยุติธรรม ประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายในคดีอาญา ครั้งที่ ๕/๒๕๖๔
นายวัลลภ นาคบัว รองปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหาย และค่าทดแทน และค่าใช้จ่ายแก่จำเลยในคดีอาญา ครั้งที่ ๕/๒๕๖๔ ผ่านระบบการประชุมทางไกล (Video Conference)
ในวันพฤหัสบดีที่ ๒๗ พฤษภาคม ๒๕๖๔ เวลา ๐๙.๓๐ น. ณ ห้องประชุมกระทรวงยุติธรรม ๑๐-๐๖ ชั้น ๑๐ อาคารกระทรวงยุติธรรม นายวัลลภ นาคบัว รองปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหาย และค่าทดแทน และค่าใช้จ่ายแก่จำเลยในคดีอาญา ครั้งที่ ๕/๒๕๖๔ ผ่านระบบการประชุมทางไกล (Video Conference) โดยมีนายเรืองศักดิ์ สุวารี อธิบดีกรมคุ้มครองสิทธิและเสรีภาพ นางสาวจิฬาภรณ์ ตามชู กฤษณสุวรรณ ผู้อำนวยการสำนักงานช่วยเหลือทางการเงินแก่ผู้เสียหายและจำเลยในคดีอาญา และคณะกรรมการฯ รวมทั้งผู้แทนจากสำนักงานยุติธรรมจังหวัด ๑๓ จังหวัด เข้าร่วมการประชุมฯ
โดยที่ประชุมได้พิจารณาคำขอกรณีผู้เสียหายอุทธรณ์และกรณีจำเลย รวมจำนวนทั้งสิ้น ๕๖ ราย อนุมัติให้ความช่วยเหลือเป็นเงิน ๔๔๖,๙๐๐ บาท และได้แจ้งให้ที่ประชุมทราบเกี่ยวกับการช่วยเหลือผู้เสียหายในคดีความผิดเกี่ยวกับเพศ สถิติการยื่นอุทธรณ์คำวินิจฉัยของคณะกรรมการ ต่อศาลอุทธรณ์ ผลคำพิพากษาของศาลอุทธรณ์ รวมถึงรายงานสรุปความคิดเห็นของคณะกรรมการฯ ต่อมาตรการเร่งรัดเบิกจ่ายเงินให้ได้ตามเป้าหมายและผลการศึกษาวิเคราะห์สถิติ โดยที่ประชุมได้ให้ข้อเสนอแนะต่างๆ​ เพื่อปรับปรุง​พัฒนางานในส่วนการพิจารณาช่วยเหลือเยียวยา​ มาตรการเร่งรัดเบิกจ่ายเงิน​ การดำเนินงานให้มีประสิทธิภาพต่อไป
วันพฤหัสบดีที่ 27 พฤษภาคม 2564
รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
ส่งมอบกล่องทันใจเติมความสุข ให้แก่โรงพยาบาลรามาธิบดี
วันที่ 25 พฤษภาคม 2564 การรถไฟฟ้าขนส่งมวลชนแห่งประเทศไทย (รฟม.) โดย นางสาวจิรฐา วัฒนประดิษฐ์ ผู้อำนวยการสำนักสื่อสารองค์กร ได้ส่งมอบอาหารกล่อง พร้อมข้อความอวยพรจากผู้บริหารและพนักงาน รฟม. ภายใต้กิจกรรม “กล่องทันใจเติมความสุขให้ประชาชน” ชุดแรก จำนวน 500 กล่อง ให้แก่โรงพยาบาลรามาธิบดี โดยมี ผศ.นพ.ชนเมธ เตชะแสนศิริ รองผู้อำนวยการโรงพยาบาลรามาธิบดี เป็นผู้แทนรับมอบ ณ อาคารบริหาร โรงพยาบาลรามาธิบดี ซึ่งการมอบอาหารกล่องดังกล่าว เพื่อแทนคำขอบคุณและร่วมส่งกำลังใจให้แก่บุคลากรทางการแพทย์ทุกท่าน ที่ได้ทุ่มเทอย่างหนักในการปฏิบัติหน้าที่ท่ามกลางสถานการณ์การแพร่ระบาดของเชื้อไวรัส COVID-19 ในปัจจุบัน
ทั้งนี้ รฟม. ยังได้ตระหนักถึงสถานการณ์ที่ยากลำบากของของผู้ประกอบการร้านอาหารในแนวสายทางโครงการรถไฟฟ้าในความรับผิดชอบของ รฟม. จึงได้เปิดรับสมัครร้านค้าเข้าร่วมเป็นส่วนหนึ่งของกิจกรรม “กล่องทันใจเติมความสุขให้ประชาชน” โดยตั้งเป้าหมายจะสนับสนุนอาหารจากร้านค้า เพื่อนำไปส่งมอบให้แก่โรงพยาบาลและสถานพยาบาลครอบคลุมพื้นที่กรุงเทพมหานครและปริมณฑล รวมจำนวน 7,650 กล่อง ตั้งแต่เดือนพฤษภาคม - มิถุนายน 2564 สอบถามรายละเอียดเพิ่มเติมได้ที่ กองกิจกรรมองค์กร สำนักสื่อสารองค์กร รฟม. โทร 0 2716 4000 ต่อ 1754 , 1713 , 1703 (วันจันทร์ - ศุกร์ เวลา 8.00 - 17.00 น.) ติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
วันพฤหัสบดีที่ 27 พฤษภาคม 2564
บีโอไอหนุนไทยสู่คลัสเตอร์อุตฯ พลาสติกชีวภาพ ส่งเสริม“เนเชอร์เวิร์คส์”ผลิตพอลิเมอร์ย่อยสลายรับเทรนด์สิ่งแวดล้อม
บีโอไอ หนุนอุตสาหกรรมพลาสติกชีวภาพภายใต้แนวคิด BCG อย่างต่อเนื่อง ระบุ 6 ปีที่ผ่านมา ให้การส่งเสริมกลุ่มอุตสาหกรรมพลาสติกชีวภาพไปแล้วกว่า 3 หมื่นล้านบาท
ล่าสุดอนุมัติส่งเสริมให้กลุ่มบริษัท เนเชอร์เวิร์คส์ ยักษ์ใหญ่ผู้ผลิตพลาสติกชีวภาพระดับโลกลงทุนผลิตพอลิเมอร์ชีวภาพ
ที่ย่อยสลายได้และมิตรกับสิ่งแวดล้อมมูลค่าอีกกว่า1.5หมื่นล้านบาท ที่นครสวรรค์ไบโอคอมเพล็กซ์
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ)เปิดเผยว่า อุตสาหกรรมพลาสติกชีวภาพ (Bioplastics) ซึ่งเป็นหนึ่งในอุตสาหกรรมเป้าหมายของบีโอไอภายใต้แนวคิดBCGที่มุ่งเน้นการใช้ทรัพยากรชีวภาพอย่างคุ้มค่า คำนึงถึงการนำวัสดุต่างๆ กลับมาใช้ประโยชน์ให้มากที่สุดเพื่อมุ่งสู่การแก้ไขปัญหาผลกระทบด้านสิ่งแวดล้อม ได้มีการลงทุนอย่างต่อเนื่อง โดยเฉพาะในช่วง6ปีที่ผ่านมาตั้งแต่ปี2558จนถึงไตรมาสแรก (ม.ค.- มี.ค.) ของปี2564บีโอไอได้ให้การส่งเสริมการลงทุนในกิจการพลาสติกชีวภาพตั้งแต่ต้นน้ำถึงปลายน้ำไปแล้วมูลค่าประมาณ31,000ล้านบาท
ล่าสุดบีโอไอได้อนุมัติส่งเสริมการลงทุนให้กับบริษัท เนเชอร์เวิร์คส์ เอเชีย แปซิฟิก จำกัดในกิจการผลิตโพลีแลคติค แอซิด (Polylactic Acid : PLA) ซึ่งเป็นพอลิเมอร์ชีวภาพที่สามารถย่อยสลายได้และเป็นมิตรต่อสิ่งแวดล้อมสามารถนำไปใช้งานได้หลากหลายประเภท เช่น การนำไปผลิตเป็นผลิตภัณฑ์
ใส่อาหารเพื่อการบริโภค ถุงชา แคปซูลกาแฟ และบรรจุภัณฑ์อาหาร เส้นใยใช้ในงานพิมพ์ชิ้นงาน3มิติผลิตเส้นใยที่นำมาใช้ผลิตผ้าอ้อม ผ้าเช็ดทำความสะอาด หน้ากากอนามัย รวมถึงอุปกรณ์ใช้ภายในบ้าน เป็นต้นโดยคาดว่าจะมีการผลิตPLAได้ปีละประมาณ75,000ตัน มูลค่าการลงทุนมากกว่า1.5หมื่นล้านบาทใช้วัตถุดิบทางการเกษตรในประเทศ ได้แก่น้ำตาลปีละประมาณ110,000ตันโครงการจะตั้งอยู่ที่
นครสวรรค์ไบโอคอมเพล็กซ์ (NBC) จังหวัดนครสวรรค์ ซึ่งNBCเป็นโครงการไบโอคอมเพล็กซ์แห่งแรกของประเทศไทยซึ่งสอดคล้องกับแนวทาง BCG
“อุตสาหกรรมไบไอพลาสติกจะมีบทบาทสำคัญในอนาคตจากกระแสการพัฒนาเศรษฐกิจที่ต้องดำเนินควบคู่ไปกับการดูแลสิ่งแวดล้อม การสนับสนุนให้เกิดการลงทุนผลิตพอลิเมอร์ชีวภาพที่สามารถย่อยสลายได้นี้ จะมีส่วนช่วยสร้างพื้นฐานสำคัญให้ประเทศไทยเกิดคลัสเตอร์ด้านไบโอพลาสติกรวมถึง
ไบโอเคมีคอลในระยะยาว ซึ่งนอกจากจะเป็นไปตามแนวคิดการพัฒนาเศรษฐกิจแบบBCGแล้ว ยังสอดคล้องกับแนวทางSDGs(Sustainable Development Goals) หรือเป้าหมายการพัฒนาที่ยั่งยืนขององค์การสหประชาชาติอีกด้วย”เลขาธิการบีโอไอกล่าว
*********************************
วันพฤหัสบดีที่ 27 พฤษภาคม 2564
รมว.สุชาติ มอบ ที่ปรึกษา เปิดงาน“ปลูก – ปัน วันแรงงานสร้างสุข ปลุกพลังแรงงานต้านยาเสพติด” จังหวัดเพชรบุรี
รัฐมนตรีว่าการกระทรวงแรงงาน มอบหมายให้ ที่ปรึกษารัฐมนตรีว่าการกระทรวงแรงงาน เปิดงานกิจกรรม“ปลูก – ปัน วันแรงงานสร้างสุข ปลุกพลังแรงงานต้านยาเสพติด”ตามโครงการวันแรงงานแห่งชาติจังหวัดเพชรบุรี ประจำปี 2564
เมื่อวันที่ 27 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้
นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน เป็นประธานในพิธีเปิดงานกิจกรรม
“ปลูก – ปัน วันแรงงานสร้างสุข ปลุกพลังแรงงานต้านยาเสพติด”ตามโครงการวันแรงงานแห่งชาติจังหวัดเพชรบุรี ประจำปี 2564 ณ วัดหนองชุมพล ตำบลหนองชุมพล อำเภอเขาย้อย จังหวัดเพชรบุรี โดยมี นางสาวเอกรัตน์ นาคาคง รองผู้ว่าราชการจังหวัดเพชรบุรี หัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรี องค์กรอิสระ นายจ้างเจ้าของสถานประกอบการ พนักงานลูกจ้าง เข้าร่วมในครั้งนี้ด้วย โดยที่ปรึกษารัฐมนตรีว่าการกระทรวงแรงงาน กล่าวว่า รัฐบาล ภายใต้การนำของ พล.อ.ประยุทธ์ จันทร์โอชา นายกรัฐมนตรีและ รมว.กลาโหม และกระทรวงแรงงาน ภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรีตระหนักถึงความสำคัญของพี่น้องผู้ใช้แรงงานถือเป็นฟันเฟืองสำคัญในการพัฒนาเศรษฐกิจและสังคมของประเทศให้มีความก้าวหน้าอย่างยั่งยืนตลอดมา วันที่ 1 พฤษภาคมที่ผ่านมา เป็นวันแรงงานแห่งชาติ ซึ่งเป็นวันสำคัญที่นานาประเทศทั่วโลกให้การยอมรับแรงงานจึงมีส่วนสำคัญที่ขับเคลื่อนเศรษฐกิจ สร้างผลผลิต รายได้ ความอุดมสมบูรณ์ และสร้างพื้นฐานทางสังคมให้เข้มแข็งแก่ประเทศชาติ จังหวัดเพชรบุรี มีการขยายตัวทางภาคอุตสาหกรรม ภาคธุรกิจการท่องเที่ยวรวมทั้งภาคการค้าและบริการอย่างต่อเนือง จึงถือเป็นนโยบายสำคัญในการส่งเสริมและพัฒนา โดยจัดให้มีการดำเนินการตามแผนงาน โครงการ และกิจกรรมต่างๆ เพื่อให้สถานประกอบกิจการมีความมั่นคงในการประกอบธุรกิจ และให้นายจ้าง ลูกจ้างหรือผู้ใช้แรงงานมีความเป็นอยู่และมีคุณภาพชีวิตที่ดี
นางธิวัลรัตน์ กล่าวว่า กระทรวงแรงงาน ขอขอบคุณพี่น้องผู้ใช้แรงงานในทุกสาขาอาชีพที่ได้ช่วยกันทำงานในหน้าที่รับผิดชอบอย่างเข้มแข็ง เพื่อพัฒนาเศรษฐกิจและสังคมของจังหวัด ตลอดจนการร่วมกันปฏิบัติกิจกรรมต่างๆ อาทิ การส่งเสริมความปลอดในการทำงาน การป้องกันและแก้ไขปัญหายาเสพติด การใช้ชีวิตแบบเศรษฐกิจพอเพียง การปรองดองสมานฉันท์ซึ่งกันและกัน กระทรวงแรงานพร้อมที่จะให้การสนับสนุนส่งเสริม เพื่อความอยู่ดีมีสุขของลูกจ้าง นายจ้าง ผู้ใช้แรงงาน ตลอดจนครอบครัว ชุมชน และสังคม โอกาสนี้ ขอขอบคุณเจ้าอาวาสวัดหนองชุมพล สำนักงานสวัสดิการและคุ้มครองแรงงานจังหวัดเพชรบุรี และทุกฝ่ายที่เกี่ยวข้องที่ได้รับความร่วมมือร่วมใจกันในการจัดงานครั้งนี้ ขอให้ดำเนินไปด้วยความเรียบร้อยและบรรลุวัตถุประสงค์
วันพฤหัสบดีที่ 27 พฤษภาคม 2564
ผู้ตรวจราชการ วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลธรรมศาสตร์เฉลิมพระเกียรติ เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้
มอบอาหารกลางวันและเวชภัณฑ์ทางการแพทย์ให้กับโรงพยาบาลธรรมศาสตร์เฉลิมพระเกียรติ เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน"
ันที่ ๒๗ พฤษภาคม ๒๕๖๔ เวลา ๑๑.๐๐ น. นายชัยพล สุขเอี่ยม ผู้ตรวจราชการกระทรวงวัฒนธรรม มอบอาหารกลางวันและเวชภัณฑ์ทางการแพทย์ให้กับโรงพยาบาลธรรมศาสตร์เฉลิมพระเกียรติ เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน" โดยมี รศ.นพ.พฤหัส ต่ออุดม ผู้อำนวยการโรงพยาบาลธรรมศาสตร์เฉลิมพระเกียรติ เป็นผู้รับมอบ ณ อาคาร ม.ร.ว.สุวพรรณ สนิทวงศ์ ชั้น ๑ โรงพยาบาลธรรมศาสตร์เฉลิมพระเกียรติ จังหวัดปทุมธานี โดยมี นางสาวอัญชลี ทำนุรัฐ ผู้อำนวยการกองกฎหมาย สำนักงานปลัดกระทรวงวัฒนธรรม และเจ้าหน้าที่ที่เกี่ยวข้องเข้าร่วม
วันพฤหัสบดีที่ 27 พฤษภาคม 2564
สมเด็จพระพันปีหลวง พระราชทานอาหารกล่อง 10,500 กล่อง ให้กับชุมชนที่ได้รับผลกระทบจากโควิด-19
สมเด็จพระพันปีหลวง พระราชทานอาหารกล่อง 10,500 กล่อง ให้กับชุมชนที่ได้รับผลกระทบจากโควิด-19 โดย สมาคมสภาสังคมสงเคราะห์แห่งประเทศไทย ในพระบรมราชูปถัมภ์ ร่วมกับ พม. ลงพื้นที่มอบให้ประชาชน ในพื้นที่ต่างๆ ภายใต้โครงการน้ำพระทัยพระราชทาน
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงห่วงใยพสกนิกรที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยสมาคมสภาสังคมสงเคราะห์แห่งประเทศไทย ในพระบรมราชูปถัมภ์ จึงดำเนินโครงการน้ำพระทัยพระราชทาน ให้ประชาชนที่ประสบปัญหาความเดือดร้อน และสนับสนุนโดย โครงการสลากการกุศล ร่วมกับ กระทรวงการพัฒนาสังคมและความมั่นคงของมนุษย์ (พม.) ด้วยการนำอาหารกล่องพระราชทานไปมอบให้ประชาชนในชุมชนต่างๆ วันละ 300 กล่อง เป็นระยะเวลา 35 วัน รวมจำนวนทั้งสิ้น 10,500 กล่อง ซึ่งในวันที่ 26 พ.ค. 64 เวลา 16.00 น. นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) พร้อมด้วยนายบุญยอด สุขถิ่นไทย คณะทำงานรัฐมนตรีว่าการกระทรวงการพัฒนาสังคมและความมั่นคงของมนุษย์ ได้เป็นผู้แทนนำอาหารกล่องพระราชทาน จำนวน 300 กล่อง ไปมอบประชาชนกลุ่มเปราะบาง ได้แก่ เด็ก ผู้สูงอายุ คนพิการ คนไร้บ้าน และคนไร้ที่พึ่ง ในเขตพื้นที่พญาไท ทั้งหมด 3 ชุมชน ได้แก่ชุมชนสุขสวัสดิ์ จำนวน 50 กล่อง ชุมชนมะกอกกลางสวน 150 กล่อง และชุมชนมะกอกส่วนหน้า 100 กล่อง
วันพฤหัสบดีที่ 27 พฤษภาคม 2564
ผู้ตรวจราชการ วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลกลาง เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน"
มอบอาหารกลางวันและเวชภัณฑ์ทางการแพทย์ให้กับโรงพยาบาลกลาง เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน"
วันที่ ๒๗ พฤษภาคม ๒๕๖๔ เวลา ๑๐.๐๐ น. นายโกวิท ผกามาศ ผู้ตรวจราชการ กระทรวงวัฒนธรรม มอบอาหารกลางวันและเวชภัณฑ์ทางการแพทย์ให้กับโรงพยาบาลกลาง เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน" โดยมีนางสาวอภิรดี สุนันทตานนท์ รองผู้อำนวยการโรงพยาบาลกลาง ฝ่ายบริหาร เป็นผู้รับมอบ ณ อาคารอนุสรณ์ ๑๐๐ ปี ชั้น ๑ โรงพยาบาลกลาง กรุงเทพฯ โดยมี นางสาวเบญจวรรณ ไชยบัณฑิตย์ ผู้อำนวยการกลุ่มส่งเสริมเครือข่ายและประสานราชการภูมิภาค สำนักงานปลัดกระทรวงวัฒนธรรมและเจ้าหน้าที่ที่เกี่ยวข้องเข้าร่วม
วันพฤหัสบดีที่ 27 พฤษภาคม 2564
กสร. จัดเลือกตั้งผู้แทนผู้จ้างงาน และผู้แทนผู้รับงานไปทำที่บ้าน เป็นคณะกรรมการคุ้มครองการรับงานไปทำที่บ้าน
กรมสวัสดิการและคุ้มครองแรงงาน ดำเนินการเลือกตั้งผู้แทนผู้จ้างงาน และผู้แทนผู้รับงานไปทำที่บ้าน เป็นคณะกรรมการคุ้มครองการรับงานไปทำที่บ้าน เพื่อเสนอนโยบาย ส่งเสริม พัฒนา และคุ้มครองสิทธิประโยชน์ของผู้รับงานไปทำที่บ้าน
นางโสภา เกียรตินิรชา รองอธิบดีกรมสวัสดิการและคุ้มครองแรงงาน (กสร.) ในฐานะโฆษกกรม เปิดเผยว่า พระราชบัญญัติคุ้มครองผู้รับงานไปทำที่บ้าน พ.ศ. 2553 บัญญัติให้มีคณะกรรมการคุ้มครองการรับงานไปทำที่บ้าน มีหน้าที่เสนอแนะและให้ความเห็นต่อรัฐมนตรีเกี่ยวกับนโยบายการคุ้มครอง ส่งเสริม และพัฒนาผู้รับงานไปทำที่บ้าน มาตรการพัฒนาฝีมือแรงงาน มาตรการในการป้องกันการประสบอันตราย เจ็บป่วย หรือเสียชีวิตเนื่องจากการทำงาน และการคุ้มครองสิทธิประโยชน์ของผู้รับงานไปทำที่บ้าน ซึ่งคณะกรรมการชุดปัจจุบันจะหมดวาระในวันที่ 3 ตุลาคม 2564 และจะต้องมีการเลือกตั้งผู้แทนผู้จ้างงาน และผู้แทนผู้รับงานไปทำที่บ้าน เพื่อแต่งตั้งให้เป็นกรรมการก่อนการหมดวาระการดำรงตำแหน่งไม่น้อยกว่า 90 วัน โดยเมื่อวันที่ 20 พฤษภาคม 2564 กรมสวัสดิการและคุ้มครองแรงงาน ได้ประกาศบัญชีรายชื่อ และหมายเลขประจำตัวของผู้แทนผู้จ้างงาน และผู้แทนผู้รับงานไปทำที่บ้านที่มีสิทธิเข้าร่วมประชุมเลือกกันเองเพื่อเลือกผู้แทนเป็นกรรมการในคณะกรรมการคุ้มครองการรับงานไปทำที่บ้าน โดยในส่วนของผู้แทนผู้จ้างงานมีจำนวน 6 คน ผู้แทนผู้รับงานไปทำที่บ้านมีจำนวน 25 คน ซึ่งจะต้องเลือกกันเองให้ได้ผู้แทนผู้จ้างงาน 3 คน และผู้แทนผู้รับงานไปทำที่บ้าน 3 คน โดยจะมีระยะเวลาการดำรงตำแหน่งครั้งละ 2 ปี
นางโสภา เกียรตินิรชา โฆษก กสร. กล่าวเพิ่มเติมว่า กรมสวัสดิการและคุ้มครองแรงงาน ประกาศกำหนดให้มีการประชุมเลือกกันเองของผู้แทนผู้จ้างงาน และผู้แทนผู้รับงานไปทำที่บ้าน เพื่อเลือกผู้แทนเป็นกรรมการในคณะกรรมการคุ้มครองการรับงานไปทำที่บ้าน ในวันอาทิตย์ที่ 6 มิถุนายน พ.ศ. 2564 ตั้งแต่เวลา 09.00 น. เป็นต้นไป ณ. ห้องประชุมมิตรไมตรี 2 และห้องประชุม ศ.นิคม จันทรวิทุร ชั้น 5 กรมสวัสดิการและคุ้มครองแรงงาน จึงขอให้ผู้มีส่วนเกี่ยวข้องได้ทราบและเข้าร่วมดำเนินการตามกำหนดวัน เวลา และสถานที่ดังที่กล่าวมา เพื่อให้ได้คณะกรรมการที่มาคุ้มครองดูแลสิทธิประโยชน์ของผู้รับงานไปทำที่บ้านต่อไป
วันพฤหัสบดีที่ 27 พฤษภาคม 2564
พม. รับมอบกล้าไม้มงคล 100 ต้น จาก ทส. ร่วมปลูกต้นไม้และปลูกป่าเฉลิมพระเกียรติเนื่องในโอกาสมหามงคลพระราชพิธีบรมราชาภิเษก
พม. รับมอบกล้าไม้มงคล 100 ต้น จาก ทส. ร่วมปลูกต้นไม้และปลูกป่าเฉลิมพระเกียรติเนื่องในโอกาสมหามงคลพระราชพิธีบรมราชาภิเษก ภายใต้โครงการ "รวมใจไทย ปลูกต้นไม้เพื่อแผ่นดิน" สืบสานสู่ 100 ล้านต้น
วันที่ 24 พ.ค. 64เวลา 13.30 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพฯนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยคณะผู้บริหาร รับมอบกล้าไม้มงคล จำนวน 100 ต้น ที่ผ่านพิธีเจริญพระพุทธมนต์ในโครงการพฤกษามหามงคล จากกระทรวงทรัพยากรธรรมชาติและสิ่งแวดล้อม (ทส.) โดย นางนันทนา บุณยานันต์ ผู้อำนวยการสำนักจัดการป่าชุมชน กรมป่าไม้ เพื่อร่วมกันปลูกต้นไม้และเชิญชวนประชาชนร่วมกันปลูกต้นไม้ภายในบริเวณที่พักอาศัยและที่ดินของตนเอง หน่วยงานราชการ โรงเรียน ศาสนสถาน และที่สาธารณะ เป็นต้น ตามโครงการและกิจกรรมปลูกต้นไม้และปลูกป่าเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ภายใต้โครงการ รวมใจไทย ปลูกต้นไม้เพื่อแผ่นดิน สืบสานสู่ 100 ล้านต้น
นายจุติกล่าวว่า เนื่องด้วย คณะรัฐมนตรี มีมติเมื่อวันที่ 13 มกราคม 2532 กำหนดให้ วันวิสาขบูชาของทุกปี เป็น วันต้นไม้ประจําปีของชาติ เพื่อเป็นการสร้างและกระตุ้นจิตสำนึกให้ประชาชนและหน่วยงานทุกภาคส่วนได้มีส่วนร่วมในการฟื้นฟูทรัพยากรป่าไม้ของชาติ โดยวันวิสาขบูชาอยู่ในเดือนพฤษภาคมและเป็นช่วงเริ่มต้นของฤดูฝน จึงมีความเหมาะสมในการปลูกต้นไม้ สำหรับวันต้นไม้ประจำปีของชาติ ปี 2564 ตรงกับวันพุธที่ 26 พฤษภาคม 2564ทางกระทรวง พม. ได้รับมอบกล้าไม้มงคล จำนวน 100 ต้น จากกระทรวง ทส. ซึ่งขอขอบคุณเป็นอย่างยิ่ง และจะนำกล้าไม้มงคลทั้งหมดไปมอบให้กับหัวหน้าส่วนราชการ จำนวน 8 หน่วยงาน อีกทั้งจะนำไปมอบให้สถานสงเคราะห์ในพื้นที่กรุงเทพฯ นนทบุรี และปทุมธานี ประกอบด้วย 1) สถานสงเคราะห์เด็ก 12 แห่ง 2) ศูนย์พัฒนาการจัดสวัสดิการสังคมผู้สูงอายุ 2 แห่ง และ 3) สถานคุ้มครองและพัฒนาคนพิการ 6 แห่ง เพื่อร่วมกันปลูกเป็นสิริมงคลแก่ข้าราชการและเจ้าหน้าที่ตามโครงการและกิจกรรมปลูกต้นไม้และปลูกป่าเฉลิมพระเกียรติเนื่องในโอกาสมหามงคลพระราชพิธีบรมราชาภิเษก ภายใต้โครงการ รวมใจไทย ปลูกต้นไม้เพื่อแผ่นดิน สืบสานสู่ 100 ล้านต้น ต่อไป ทั้งนี้ หากประชาชนสนใจ สามารถติดต่อกระทรวง ทส. เพื่อขอรับกล้าไม้มงคลได้จากหน่วยงานเพาะชำกล้าไม้ของกรมป่าไม้ กรมอุทยานแห่งชาติสัตว์ป่าและพันธุ์พืช และกรมทรัพยากรทางทะเลและชายฝั่ง
วันพฤหัสบดีที่ 27 พฤษภาคม 2564
ดีอีเอส ร่วมพิธีปิดงานเฉลิมฉลอง Girls in ICT 2021 ประเทศไทย ผ่านการประชุมทางไกล หนุนเยาวชน สตรี หันมาสนใจ ICT ให้มากขึ้น
ดีอีเอส ร่วมพิธีปิดงานเฉลิมฉลอง Girls in ICT 2021 ประเทศไทย ผ่านการประชุมทางไกล หนุนเยาวชน สตรี หันมาสนใจ ICT ให้มากขึ้น
เมื่อวันที่ 27 พฤษภาคม 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคมได้ร่วมกล่าวในพิธีปิดกิจกรรม Girls in ICT Day 2021 ของประเทศไทย ในรูปแบบการประชุมทางไกล โดยมีผู้เข้าร่วมพิธีปิดจาก ITU องค์การโทรคมนาคมแห่งเอเชียและแปซิฟิก (APT) UNESCO UNICEF UNESCAP สำนักงาน กสทช. จุฬาลงกรณมหาวิทยาลัย มหาวิทยาลัยธรรมศาสตร์ และตัวแทนนักเรียนนักศึกษา โดยปลัดกระทรวงฯ ได้กล่าวแสดงความยินดีกับ ITU ในฐานะผู้ริเริ่มจัดงานดังกล่าว ที่ผ่านมามีการจัดกิจกรรมอบรมในช่วงเดือน เมษายน – พฤษภาคม 2564 ซึ่งดำเนินการสำเร็จไปด้วยดี โดยหนึ่งในกิจกรรมสำคัญ คือ การจัดฝึกอบรมให้แก่นักเรียนหญิงทั่วประเทศไทย อาทิ การสร้างคอนเทนต์ออนไลน์ ความมั่นคงปลอดภัยในโลกไซเบอร์ และปัญญาประดิษฐ์ ซึ่งการจัดกิจกรรมดังกล่าวมีจุดมุ่งหมายเพื่อสร้างความเท่าเทียมกันระหว่างเพศหญิงและชายด้วยการสนับสนุนและสร้างแรงบันดาลให้เด็กผู้หญิงหันมาสนใจใน ICT และการเรียนวิทยาศาสตร์ เทคโนโลยี วิศวกรรมศาสตร์ และคณิตศาสตร์ (STEM) ให้มากขึ้น และสามารถนำความรู้ที่ได้รับจากการฝึกอบรมไปเผยแพร่ในชุมชน การสร้างอาชีพ และพัฒนาคุณภาพชีวิตที่ดีขึ้น โดยผู้เข้าร่วมฝึกอบรมในปีนี้มีจำนวนมากกว่า 200 คน มาจากโรงเรียนในหลายพื้นที่ของประเทศไทย อาทิ จังหวัดพิษณุโลก พังงา และสกลนคร
****************
วันพฤหัสบดีที่ 27 พฤษภาคม 2564
ธพส. มาแรง แซงโค้ง คว้าคะแนนสูงสุด ผลประเมินรัฐวิสาหกิจปี 2563 สาขาสาธารณูปการ
ธพส. ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ คว้าแชมป์อันดับ 1 ได้รับคะแนนสูงสุดจาการประเมินผลการดำเนินงานรัฐวิสาหกิจปี 2563 สาขาสาธารณูปการ ด้วยคะแนน 4.4769 พร้อมเดินหน้าพัฒนา และบริหารจัดการทรัพย์สินของรัฐให้เกิดประโยชน์สูงสุด
บริษัท ธนารักษ์พัฒนาสินทรัพย์ จำกัด หรือ ธพส. ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ คว้าแชมป์อันดับ 1 ได้รับคะแนนสูงสุดจาการประเมินผลการดำเนินงานรัฐวิสาหกิจปี 2563 สาขาสาธารณูปการ ด้วยคะแนน 4.4769 พร้อมเดินหน้าพัฒนา และบริหารจัดการทรัพย์สินของรัฐให้เกิดประโยชน์สูงสุด เพื่อยกระดับคุณภาพชีวิตของประชาชน รองรับการเจริญเติบโตของเมือง และพื้นที่เศรษฐกิจอย่างมีคุณภาพ ควบคู่ไปกับการเป็นมิตรกับสิ่งแวดล้อม
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จำกัด เปิดเผยว่า ธพส. ภูมิใจเป็นอย่างยิ่งที่ได้รับคะแนนผลประเมินผลการดำเนินงานรัฐวิสาหกิจ ประจำปี 2563 จากสำนักงานคณะกรรมการนโยบายรัฐวิสาหกิจ หรือ สคร. สูงที่สุดเป็นอันดับ 1 ด้วยคะแนนรวม 4.4769 ในสาขาสาธารณูปการ ซึ่งประกอบด้วย การประปานครหลวง การประปาส่วนภูมิภาค องค์การจัดการน้ำเสีย การเคหะแห่งชาติ การนิคมอุตสาหกรรมแห่งประเทศไทย และ ธพส.
สำหรับการประเมินผลของรัฐวิสาหกิจให้เป็นไปในแนวทางเดียวกัน และสามารถเปรียบเทียบกับรัฐวิสาหกิจที่มีลักษณะธุรกรรมคล้ายคลึงกันได้ สคร. จึงจัดกลุ่มรัฐวิสาหกิจออกเป็น 9 สาขา ประกอบด้วย 1) สาขาขนส่ง 2) สาขาพลังงาน 3) สาขาสื่อสาร 4) สาขาสาธารณูปการ 5) สาขาอุตสาหกรรมและพานิชยกรรม 6) สาขาเกษตร 7) สาขาทรัพยากรธรรมชาติ 8) สาขาสังคมและเทคโนโลยี และ 9) สาขาสถาบันการเงิน รวมหน่วยงานรัฐวิสาหกิจที่ได้รับการเมินผลการดำเนินงานในปี 2563 ทั้งสิ้นจำนวน 52 หน่วยงาน
โดยระบบประเมินผลการดำเนินงานรัฐวิสาหกิจในปัจจุบัน จะกำหนดตัวแปรเพื่อวัดประสิทธิภาพการดำเนินงานของรัฐวิสาหกิจใน 3 ด้านหลัก ๆ ดังนี้ 1) การดำเนินงานตามนโยบายหรือยุทธศาสตร์ 2) ผลการดำเนินงานของรัฐวิสาหกิจ 3) การบริหารจัดการองค์กรทั้ง 8 ด้าน ( Core Business Enablers )
ดร.นาฬิกอติภัค กล่าวต่อว่า “สำหรับคะแนนในปี 2563 ซึ่ง สคร. มีการประกาศผลไปเมื่อวันที่ 19 พฤษภาคม 2564 ธพส. ได้รับคะแนนสูงสุด 4.4769 สาขาสาธารณูปการ นั้น เป็นผลจากความร่วมแรงร่วมใจ ความมุ่งมั่นปฏิบัติหน้าที่ และมองเห็นจุดหมายความสำเร็จเดียวกันของชาว ธพส. ทุกคนที่พร้อมเดินหน้าพัฒนา และบริหารจัดการทรัพย์สินของรัฐให้เกิดประโยชน์สูงสุด เพื่อยกระดับคุณภาพชีวิตของประชาชน รองรับการเจริญเติบโตของเมือง และพื้นที่เศรษฐกิจให้มีคุณภาพ ควบคู่ไปกับการเป็นมิตรกับสิ่งแวดล้อมอย่างแท้จริง”
ฝ่ายสื่อสารองค์กร ธพส.
โทร. 0 2142 2264
วันพฤหัสบดีที่ 27 พฤษภาคม 2564
กระทรวงยุติธรรม โดยกรมราชทัณฑ์ รับมอบอุปกรณ์ทางการแพทย์จากบริษัท ไพน์เฮิร์สท วิลซ์ จำกัด และโครงการเพอร์เฟค โซน รังสิต คลอง ๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม รับมอบอุปกรณ์ทางการแพทย์จากบริษัท ไพน์เฮิร์สท วิลซ์ จำกัด และโครงการเพอร์เฟค โซน รังสิต คลอง ๓ เพื่อสนับสนุนบุคลากรทางการแพทย์และช่วยเหลือผู้ต้องขัง
ในวันพฤหัสบดีที่ ๒๗ พฤษภาคม ๒๕๖๔ เวลา ๑๑.๐๐ น. ณ อาคารกรมราชทัณฑ์ อำเภอเมือง จังหวัดนนทบุรี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วย นายอายุตม์ สินธพพันธุ์ อธิบดีกรมราชทัณฑ์ รับมอบอุปกรณ์ทางการแพทย์ ประกอบด้วย เครื่องช่วยหายใจไฮโฟลว์ (Airvo ๒) จำนวน ๘ ชุด ชุด PPE จำนวน ๒๕๐ ชุด และหน้ากากอนามัย Face shield จำนวน ๑,๐๐๐ ชุด จากบริษัท ไพน์เฮิร์สท วิลซ์ จำกัด และโครงการเพอร์เฟค โซน รังสิต คลอง ๓ โดยมี คุณกรณ์ภัสสร จึงรุ่งเรืองกิจ และคุณพลอยครินทร์ สัจจะเวทะ เป็นผู้มอบ เพื่อสนับสนุนบุคลากรทางการแพทย์และช่วยเหลือผู้ต้องขัง ในสถานการณ์การแพร่ระบาดของเชื้อไวรัสโคโรนา 2019 (โควิด - 19) ในเรือนจำและทัณฑสถานทั่วประเทศ
วันพฤหัสบดีที่ 27 พฤษภาคม 2564
กรมทางหลวงชนบท สร้างถนนสนับสนุนเขตเศรษฐกิจการขนส่งภาคตะวันออก EEC ต่อเนื่อง สอดรับนโยบายรัฐมนตรีว่าการกระทรวงคมนาคม คาดปี 2566 แล้วเสร็จอีกกว่า 27 กิโลเมตร
กรมทางหลวงชนบท (ทช.) กระทรวงคมนาคม ดำเนินการก่อสร้างถนนทางหลวงชนบทสนับสนุนเขตเศรษฐกิจพิเศษภาคตะวันออก (Eastern Economic Corridor : EEC)
กรมทางหลวงชนบท (ทช.) กระทรวงคมนาคม ดำเนินการก่อสร้างถนนทางหลวงชนบทสนับสนุนเขตเศรษฐกิจพิเศษภาคตะวันออก (Eastern Economic Corridor : EEC) สอดรับกับนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาพื้นที่เศรษฐกิจฝั่งตะวันออกหรือโครงการระเบียงเศรษฐกิจภาคตะวันออกอย่างต่อเนื่อง เพื่อเตรียมความพร้อมในเรื่องโครงสร้างพื้นฐานให้แก่นักลงทุน ในเขตพื้นที่ 3 จังหวัด คือ ฉะเชิงเทรา ชลบุรี และระยอง โดยมีเป้าหมายในการพัฒนาเพิ่มประสิทธิภาพให้เป็น เขตเศรษฐกิจพิเศษที่ดีและทันสมัยที่สุดในภูมิภาคอาเซียน
นายปฐม เฉลยวาเรศ อธิบดีกรมทางหลวงชนบท เปิดเผยว่า ที่ผ่านมา ทช. ได้ดำเนินการก่อสร้างถนนทางหลวงชนบทเพื่อสนับสนุนเขตเศรษฐกิจพิเศษภาคตะวันออก หรือ EEC อย่างต่อเนื่อง รองรับการขยายตัวทางเศรษฐกิจ สนับสนุนการขนส่งสินค้าไปยังนิคมอุตสาหกรรม รวมถึงการแก้ไขปัญหาการจราจร ที่ติดขัดในช่วงเวลาเร่งด่วน โดยที่ผ่านมามีโครงการที่ ทช. ได้ดำเนินการก่อสร้างแล้วเสร็จสมบูรณ์ อาทิ ถนนทางหลวงชนบทสาย รย.5050 แยกสายนิคมสร้างตนเองสาย 15 บ้านห้วยโป่ง อำเภอนิคมพัฒนา จังหวัดระยอง ระยะทาง 10.198 กิโลเมตร ถนนทางหลวงชนบทสาย รย.4058 แยก ทล.3138 - ทล.344 อำเภอบ้านค่าย และอำเภอวังจันทร์ จังหวัดระยอง ระยะทาง 32.807 กิโลเมตร และถนนทางหลวงชนบทสายแยก ทล.7 - ท่าเรือแหลมฉบัง จังหวัดชลบุรี ระยะทาง 10.570 กิโลเมตร
ทั้งนี้ ทช. ยังมีโครงการสนับสนุน EEC ที่อยู่ระหว่างการก่อสร้างอีก จำนวน 3 โครงการ ดังนี้
1. ถนนทางหลวงชนบทสาย ฉช.3001 แยก ทล.314 - ลาดกระบัง จังหวัดฉะเชิงเทรา และสมุทรปราการ ระยะทาง 20.328 กิโลเมตร ปัจจุบันการก่อสร้างโครงการดังกล่าวมีความก้าวหน้าไปแล้วกว่าร้อยละ 95 คาดว่าจะก่อสร้างแล้วเสร็จในปี 2564 ใช้งบประมาณในการก่อสร้างรวม 3,712 ล้านบาท
2. ถนนทางหลวงชนบทสาย รย.3013 แยก ทล.331 - ทล.3191 อำเภอปลวกแดง จังหวัดระยอง ระยะทาง 16.460 กิโลเมตร ปัจจุบันการก่อสร้างโครงการดังกล่าวมีความก้าวหน้าไปแล้วกว่าร้อยละ 40 คาดว่าจะก่อสร้างแล้วเสร็จในปี 2566 ใช้งบประมาณในการก่อสร้างรวม 540 ล้านบาท
3. ถนนทางหลวงชนบทสาย รย.2015 แยก ทล.36 - ทล.331 อำเภอปลวกแดง จังหวัดระยอง ระยะทาง 11.465 กิโลเมตร ปัจจุบันการก่อสร้างโครงการดังกล่าวมีความก้าวหน้าไปแล้วกว่าร้อยละ 17 คาดว่าจะก่อสร้างแล้วเสร็จในปี 2566 ใช้งบประมาณในการก่อสร้างรวม 447 ล้านบาท
นอกจากนี้ ทช. ได้จัดเตรียมแผนดำเนินโครงการก่อสร้างที่จะสนับสนุน EEC อีก จำนวน 1 โครงการ คือ โครงการก่อสร้างถนนทางหลวงชนบทสาย ชบ.3023 แยก ทล.315 - บ้านหนองปลาไหล อำเภอพานทอง และอำเภอบ้านบึง จังหวัดชลบุรี ระยะทาง 12.242 กิโลเมตร คาดว่าจะใช้งบประมาณในการก่อสร้าง 873 ล้านบาท โดยคาดว่าจะใช้เงินกู้ภายในประเทศดำเนินการแทนงบประมาณประจำปี ซึ่งจะเจรจากับสำนักงานบริหารหนี้สาธารณะ เพื่อจัดหาแหล่งเงินกู้ต่อไป
วันพฤหัสบดีที่ 27 พฤษภาคม 2564
คณะกรรมการน้ำตาลทราย ครั้งที่ 5/2564
รองปลัดฯ อำพันธุ์ เป็นประธานการประชุมคณะกรรมการน้ำตาลทราย
นายอำพันธุ์เวฬุตันติรองปลัดกระทรวเกษตรและสหกรณ์เป็นประธานการประชุมคณะกรรมการน้ำตาลทรายครั้งที่5/2564 (ผ่านสื่ออิเล็กทรอนิกส์)ณห้องประชุมอาคารสำนักงานคณะกรรมการอ้อยและน้ำตาลทรายชั้น1กระทรวงอุตสาหกรรมโดยที่ประชุมฯได้รับทราบและพิจารณาในประเด็นที่เกี่ยวข้องคือ1)ขอปรับลดสิทธิซื้อน้ำตาลสำหรับผลิตสินค้าเพื่อการส่งออกปี2564 (จำนวน2บริษัท)2)ขอเพิ่มสิทธิซื้อน้ำตาลสำหรับผลิตสินค้าเพื่อการส่งออกปี2564 (จำนวน3บริษัท)และ3)รายงานผลการใช้สิทธิซื้อน้ำตาลผลิตสินค้าเพื่อการส่งออกปี2563